अमेरिकी नागरिकमा ‘जे कुरा पनि हामी आफैँ गर्न सक्षम छौँ, अरुमा निर्भर भएर बस्नु हुँदैन’ भन्ने मानसिकता छ । अमेरिकाका ५० वटा राज्य आ–आफैँ स्वतन्त्रजस्ता छन् । कुनै पनि राज्य संघीय सरकारमा निर्भर छैनन् । संघीय सरकारसँग केही सीमित अधिकार मात्रै छ । त्यसबाहेक आम्दानी, कर निर्धारण, सुरक्षाकर्मीदेखि सरकारसमेत हरेक राज्यको अलग–अलग छ । संघीय सरकारको प्रत्यक्ष सक्रियता राज्य सरकारहरुले मन पराउँदैनन् । उनीहरुले संघीय सरकारलाई जति टाढा राख्यो उति बेस भन्ने मान्यता अपनाएका छन् । यो मान्यता स्वास्थ्य प्रणालीमा पनि कायम छ ।
